Eurasier - www.hoppetoppen.com
Utstillinger Luna
Utstilling Marcell.
Amy av hoppetoppen.
Å være Forvert
link til presentasjon av eurasier i NKK`s hundesport: http://www.nkk.no/cmnkk/file/download/files/Hundesport/Rasepresentasjon/rasepresentasjon_eurasier03.pdf
Eurasier er en forholdsvis ny rase!
Gjennom krysningsavl mellom Chow-Chow og Wolfspitz fikk man i 1960 fram en hunderase, som til å begynne med ble kalt "Wolf-Chow" og som etter inkryssning av samojed ble døpt om til "Eurasier". Navnet er etter EURopeiske Wolfenplitzen og ASIatiske Chow-Chow og Samojed.
Den ble godkjent av FCI 1973.
Eurasier er en harmonisk bygget middels stor spisshund i forskjellige fargevarianter. Alle farger utenom hvit, hvitflekket og lever brunt er tillatt. Den er selvsikker, rolig, avbalansert, vanskelig å provosere, og har vist seg å være en ideell familiehund p.g.a. sitt rolige vesen og passer bra inn i alle hverdagslige situasjoner, og er en fin hund for førstegangskjøpere.
Eurasieren har ingen store krav på mosjon og sysselsetting uten det viktigste for en Eurasier er at den får være med sin familie på alt.Den er vaktsom og oppmerksom uten å bråke. Videre er den sterkt knyttet til sin familie, noe reservert overfor fremmede uten å bli aggressiv. Den har ingen utpreget jaktinnstingt.
Eurasieren har veldig lett for å lære, men den er ikke noen brukshund.
En Eurasier behøver nær kontakt med sin familie og forstående og konsekvent trening. Med sin robuste helse og sitt ukompliserte vesen, sin tilpasningsdyktighet og sin trofasthet er den et verdifull familiemedlem.
En Eurasierpels krever ingen større behandling. Børsting noen ganger i måneden.
Pelsen tover ikke. Faller sin pels 2 ganger i året og røyter da ut hele sin underull.
Som man med kam eller børste tar bort.
Bades noen ganger i året.
FCI: Gruppe 5
RASEBESKRIVELSE FOR EURASIER
Opprinnelsesland/hjemland: Tyskland.
Helhetsinntrykk: Harmonisk bygget middels stor spisshund i forskjellige fargevarianter. Opprettstående ører. Pelslengden lar kroppens proporsjoner synes. Middels kraftig benstamme.
Kroppslengden noe lengre enn mankehøyden. Skallen og snutepartiet tilnærmet like lange.
Selvsikker, rolig, avbalansert, vanskelig å provosere.Vaktsom og oppmerksom uten å bråke. Sterkt knyttet til sin
familie, noe reservert overfor fremmede uten å bli aggressiv. Mangler jaktlyst.
Hode: Harmonisk, ikke for bred skalle. Kileformet sett ovenfra og fra siden. Skalle og neserygg med parallelle linjer.
Skalle: Flat panne med tydelig pannefure. Markert nakkeknøl. Stopp: Svakt markert. Nesebrusk: Sort. Middels stor.
Snuteparti: Verken for grov eller for spiss. Avsmalnende til nesebrusken. Rett neserygg og underkjeve. Lepper: Sorte. Stramme. Kjever/tenner: Kraftige kjever, bred underkjeve. Kraftige, loddrett plasserte
tenner. Sakse- eller tangbitt. Komplett tannsett. Premolarer og molarer plassert på en linje uten tomrom. Kinn: Lite fremtredende. Øyne: Mørke, middels store, ikke for dyptliggende eller for fremtredende. Lett skråstilte. Sorte og stramme øyelokksrender. Ører: Middels store, trekantede ståører med lett avrundete spisser.
Ansatt med omtrent samme avstand fra hverandre som bredden på ørets base. Ørespissene og stoppens midtpunkt danner en nesten likesidet trekant.
Hals: Middels lang, muskuløs, i harmoni med helheten. Ikke løs halshud. Myk overgang til kroppen.
Forlemmer: Helhetsinntrykk: Rette og parallelle sett forfra, normalt vinklet sett fra siden. Over- og underarm nesten like lange. Skulder: Noe skråstilt. Muskuløs. Overarm: Middels lang, muskuløs. Albue: Godt tilliggende.
Underarm: Middels lang, muskuløs.
Håndrot: Kraftig.
Mellomhånd: Middels lang, helt rett sett forfra, lett skråstilt sett fra siden.
Poter: Ovale. Godt sluttede, middels hvelvet. Kraftige, mørkpigmenterte klør, sorte, harde og tykke tredeputer. Godt behåret mellom tredeputene.
Kropp: Kraftig, ikke for kort. Manke: Markert. Rygg: Stram, rett. Meget muskuløs. Lend: Meget muskuløs med god lengde og bredde. Kryss: Rett, bredt og kraftig. Bryst: Rekker til albuene. Ovalt hvelvede ribben. Velutviklet forbryst uten å være for fremtredende. Langt brystben. Underlinje/buk: Lett opptrukket.
Hale: Rett ved ansatsen. Rund, stram og tykk, avsmalnende. Buskete. Bæres bøyet eller rullet frem over ryggen eller noe til siden. Rekker til haseleddet.
Baklemmer: Helhetsinntrykk: Rette og parallelle sett bakfra, moderat vinklet sett fra siden.
Over- og underlår omtrent like lange.
Lår: Middels langt. Meget muskuløst. Knær: Stabile. Ikke for åpent vinklet. Underlår: Middels langt, muskuløst. Haser: Ikke for lavt ansatt. Stabilt, verken inn- eller utoverdreid. Mellomfot: God lengde og bredde. Loddrett sett fra siden. Poter: Som forpotene.
Bevegelser: Jordvinnende. God steglengde med godt fraspark.
Hud: Stram. Pigmentert.
Hårlag: Tykk underull på hele kroppen, middels lang løst liggende dekkpels. Snuteparti, ører og framsiden av bena korthåret. Lang pels på halen, baksiden av forben (faner) og bakben (bukser). Pelsen på halsen en aning lengre enn på kroppen, men danner ikke krave. Farge: Alle farger og fargekombinasjoner, bortsett fra helhvit, hvitflekket og leverfarget.
Balansen i proporsjonene er av avgjørende betydning, men idealet er middelsverdiene. Mankehøyde: Hannhunder: 52-60 cm. Ideal 56 cm Tisper: 48-56 cm. Ideal 52 cm Vekt: Hannhunder: 23-32 kg. Ideal 26 kg Tisper: 18-26 kg. Ideal 22 kg